stanford-oval/wikipedia huggingface dataset:
Jieyang

| Jieyang 揭阳市, Jiēyáng Shì |
| --- | --- |
 Jieyangin sijainti Kiinan Guangdongin maakunnassa
 Jieyang
 Koordinaatit: 23.5532°N, 116.3681°E 
Valtio:  Kiina
Maakunta:  Guangdong
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  5 240 km²
Väkiluku (2010):  5 884 347
Aikavyöhyke:  UTC+8
Postinumero:  522000
Suuntanumero(t):  0663
 
 www.jieyang.gov.cn 
Infobox OKVirheellinen NIMI-arvo: 
Jieyang (yksink.: 揭阳; perint.: 揭陽; pinyin: Jiēyáng; Jyutping: Kit3joeng4, peng’im: Gêg4ion5, pha̍k-fa-sṳ: Ket-yòng) on prefektuuritason kaupunki Kiinan Guangdongin maakunnan itäosassa. Kaupungin keskusta sijaitsee linnuntietä 320 kilometriä maakunnan pääkaupunki Kantonista itään. Kaupungin väkiluku on 5,884  miljoonaa (2010) ja pinta-ala 5 240 neliökilometriä.
Kaupunki rajoittuu pohjoisessa Meizhoun, idässä Chaozhoun ja Shantoun, sekä lännessä Shanwein prefektuuritason kaupunkeihin. Etelässä naapurina on Etelä-Kiinan meri.
Jieyangin piirikuntatason aluejako.
Piirikuntatasolla prefektuuri jaetaan viiteen osaan (numerointi oheisen kuvan mukaan):
1. Rongcheng, kaupunkipiiri,
2. Puning, piirikuntatason kaupunki,
3. Jiedong, kaupunkipiiri,
4. Jiexi, piirikunta ja
5. Huilai, piirikunta.
Vuoden 2011 lopulla avattu Jieyang Chaoshanin kansainvälinen lentoasema (IATA-koodi: SWA, ICAO: ZGOW) on maakunnan kolmanneksi suurin lentoasema. Tämä Jiedongin piirikunnassa sijaitseva lentoasema palvelee muun muassa Jieyangin ohella esimerkiksi Shantoun ja Chaozhoun kaupunkeja.
Jieyangin rautatieasema.
Konfutselainen temppeli Jieyangissa.
Näkymä Puningista, piirikuntatason kaupungista Jieyangissa.
Puningin kaupallista keskustaa.
Temppelin sisäänkäynti, Huilain piirikunta.
Pagodi, Huilain piirikunta.
Jiexin piirikunta.
Aiheesta muualla

Kuvia tai muita tiedostoja aiheesta Jieyang Wikimedia Commonsissa
Jieyang City Information (erityisesti talouspainotus) (englanniksi) (chinaknowledge.com)
Jieyang Travel Guide (englanniksi) (travelchinaguide.com)
China Postal Code Guangdong Province (prefektuuri ja piirikuntataso) (englanniksi) (youbianku.com)
Jaska Autero

Jaska Autero oli suomalainen kirjailijanimimerkki, joka julkaisi vuonna 1944 Lahdessa ilmestyneessä Seikkailujen maailma -lukemistolehdessä kolme kauhu- ja science fiction  -novellia. Juri Nummelin on arvellut, että nimimerkin takana saattaisi olla Savon Sanomien toimittajana ja myöhemmin Aamulehden urheilutoimittajana työskennellyt Jouko Autero (1915–1981). Jaska Autero on saattanut olla myös joku muu, mahdollisesti lahtelainen toimittaja.
Tuotantoa

Salainen ase : novelli. Seikkailijen Maailma 3/1944
Olin kuollut mies : kauhunovelli. Seikkailujen Maailma 4/1944
Kostaja : novelli. Seikkailujen Maailma 6/1944
Novellit on julkaistu myös Juri Nummelinin toimittamina kirjassa Salainen ase ja muita sotanovelleja (Verikoirakirjat 2011).
Hangasjärvi (Ylöjärvi)

| Hangasjärvi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°45′03″N, 23°30′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lavajärven valuma-alue (35.59)
Laskujoki:  oja Koikeroiseen 
Järvinumero:  35.593.1.011
Mittaustietoja
Pinnankorkeus:  143 m 
Rantaviiva:  1,005 km 
Pinta-ala:  0,06532 km² 
Tilavuus:  0,000238 km³ 
Suurin syvyys:  11 m 
Valuma-alue:  2 km² 
 fiHangasjärvi 
Hangasjärvi  on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Hangasjärvi on osa Karhejärven aluetta.
Maantieto

Järvi on 350 metriä pitkä, 300 metriä leveä ja sen pinta-ala on 6,5 hehtaaria. Se sijaitsee kangasmaastossa, josta laskee kaksi ojaa. Toinen ojista tuo vettä laajalta ojitetulta Satimusnevalta. Laskuoja lähtee etelärannasta ja kulkee 2,7 kilometriä Hyynilän ja Oinonkulman peltojen läpi laskien lopuksi Koikeroiseen. Veden laskennallinen viipymä järvessä on 153 vuorokautta. Rantaviivan pituus kilometri ja rannoille on rakennettu muutama vapaa-ajan asunto. Itärannalla sijaitsee lisäksi Toivolan lava, jossa kesäisin järjestetään tanssit. Hangasjärven alueet ovat pohjavesialueita.
Vedenlaatu

Järven vedenlaatua on tutkittu talvella vuonna 2010. Vesi oli erittäin ruskeaa ja siinä on paljon humusta, mikä johtuu valuma-alueen suovaltaisuudesta. Veden happamuudentaso on niin alhainen (mitattu pH oli 5,6), ettei rapu viihdy siinä enää. Järven puskurikyky happamoitumista vastaan on heikko ja järven happamuus riippuu sademääristä, jotka tuovat valuma-alueelta hapanta vettä. Veden ravinnepitoisuudet ovat lievästi koholla. Talvella 2010 ravinnetaso oli luontaisen järven tasoa hieman suurempi johtuen fosforin kohonneista arvoista. Alusvedessä pitoisuudet olivat koholla, koska sedimentaatio ja alkava sisäinen kuormitus nosti pitoisuuksia. Järven happitilanne on enää välttävä. Alusveden ja pohjan happi oli talvella kulunut lähes loppuun ja siitä johtuva ravinteiden liukeneminen takaisin veteen oli alkamassa. Happivaje oli tuntuva myös pintavesissä, jossa hapen kylläisyysaste oli enää 45%. Kesällä näitä ongelmia tuskin on, koska järvi on niin matala. Hangasjärvi soveltuu virkistyskäyttöön vain välttävästi.
Historiaa

Vuoden 1955 peruskartassa järven eteläpuolella oli vielä peltomaata, jotka kuuluivat läheiselle Rannanjärven maatilalle. Ainoa rakennus järven rannalla oli seuraintalo. Vuoden 1982 peruskartassa näkyy lisäksi kaksi muutakin asuntoa, mutta seuraintalolla on tehty urheilukenttä. Rannanjärven viljelymaat on muutettu metsäksi.
Jeroen Bleekemolen

Jeroen Bleekemolen
Jeroen Bleekemolen A1GP-autolla vuonna 2006.
Jeroen Bleekemolen (s. 23. lokakuuta 1981 Heemstede, Pohjois-Hollanti) on alankomaalainen autourheilija.  Hän on entisen Formula 1 -kuljettajan, Michael Bleekemolenin, poika.
Bleekemolen ajoi kausilla 2006–2007 ja 2007–2008 A1 Grand Prix -sarjassa Alankomaiden autokunnassa. Ensimmäisellä kaudellaan hän saavutti yhden voiton. Bleekemolen ajaa myös Porsche Supercup -sarjassa, jossa ajaa myös hänen veljensä Sebastiaan Bleekemolen.
Aiheesta muualla

Wikimedia Commonsissa on kuvia tai muita tiedostoja aiheesta .
Jeroen Bleekemolenin viralliset kotisivut
Joan Steitz

Steitz toimistossaan vuonna 2010.
Joan Steitz (os. Argertsinger, s. 26. tammikuuta 1941 Minneapolis) on Yalen yliopiston professori molekylaarisessa biofysiikassa ja biokemiassa. Hän on tunnettu uraauurtavasta työstä RNA-tutkimuksessa. Hän on saanut muun muassa Lasker–Koshlandin palkinnon ja Wolfin palkinnon RNA-tutkimuksesta.
Joan Tomás

Joan Tomás
Joan Tomás Campasol (s. 17. toukokuuta 1985 Girona) on espanjalainen jalkapalloilija, joka edustaa kyproslaista AEK Larnakaa. Pelipaikaltaan hän on vasen laitapelaaja tai kärki.
Grum

| Grum |
| --- | --- |
 Grum Hyde Parkissa Lontoossa helmikuussa 2013
Henkilötiedot
Koko nimi:  Graeme Shepherd
Syntynyt: 1986 (ikä 37–38) Glasgow, Skotlanti, Yhdistynyt kuningaskunta
Ammatti:  muusikko tuottaja DJ
Muusikko
Aktiivisena:  2007–
Tyylilajit:  house progressiivinen house tech house trance
Levy-yhtiöt:  Heartbeats Anjunabeats Trice Recordings / Armada Music Spinnin’ Records Ultra Music Zerothree Ministry of Sound
Aiheesta muualla
Kotisivut
  [ Muokkaa Wikidatassa ] [ ohje ]  
Graeme Shepherd (s. 1986), tunnettu paremmin taiteilijanimeltään Grum, on skotlantilainen elektronisen musiikin artisti.
Diskografia > Albumit

Heartbeats (2010)
Deep State (2018)
Diskografia > Singlet

”Runaway” (2009)
”Sound Reaction” (2009)
”Heartbeats” (2009)
”Can’t Shake This Feeling” (2010)
”Power” (2010)
”Through the Night” (2010)
”Everytime” (2013)
”The Theme” (2013)
”In Love” (2014)
”Tears” (2014)
”Raindrop” (2014)
”Sunday Blue Sky” (2015)
”Straight To Your Heart” (2015)
”U”(2015)
”First Contact” (2015)
”Something About You” (2015)
”Under Your Skin” Feat. Rothchild (2016)
”Drifting Away” (2016)
”SOS” feat ilan Bluestone (2016)
”You’ll know” (2016)
Diskografia > Remixit

Gareth Emery – ”Firebird”
Steve Angello – ”Wasted Love”
Secondcity feat. Ali Love – ”What Can I Do”
Prides – ”I Should Know You Better”
Martin Garrix – ”Animals”
Shift K3Y – ”Touch”
Sigma – ”Nobody to Love”
Yousef – ”Float Away”
Jax Jones – ”Go Deep”
Above & Beyond – ”Blue Sky Action”
Chromeo – ”Come Alive”
Digitalism – ”Dudalism”
Indiana – ”Heart On Fire”
Dirty Vegas – ”Setting Sun”
Lady Gaga – ”Bad Romance”
Lady Gaga – ”Born This Way”
Goldfrapp – ”Rocket”
Passion Pit – ”Sleepyhead”
The Wombats – ”Tokyo (Vampires & Wolves)”
Everything Everything – ”My Kz, Ur Bf”
Friendly Fires – ”Skeleton Boy”
Fenech-Soler – ”Lies”
Groove Armada – ”History”
Marina and the Diamonds – ”Oh No!”
Pet Shop Boys – ”West End Girls”
Nirvana – ”Heart-Shaped Box”
David Bowie – ”Fashion”
Aston Shuffle – ”Your Love”
Human Life – ”Wherever We Are”
Gamble and Burke – ”Let’s Go Together”
Pearl and the Puppets – ”Make Me Smile”
Night Bus – ”I Wanna Be You”
TV Rock – ”In the Air”
Chelley – ”Took the Night”
Priors – ”What You Need”
Passion Pit – ”To Kingdom Come”
Tommy Sparks – ”Miracle”
Tim Healey – ”Out of Control” feat. TC
Magistrates – ”Gold Lover”
Keenhouse – ”Ai-res”
Jump Jump Dance Dance – ”Show Me the Night”
Moulinex – ”Breakchops”
Jake Island – ”What If You Wanted More”
Together – ”Hardcore Uproar”
Freeland – ”Borderline”
Rafale – ”Drive”
Anoraak – ”Nightdrive With You”
Tronik Youth – ”Laugh Cry Live Die”
Love Motel – ”Cosmic Love”
Armand Van Helden – ”U Don’t Know Me”
Revolte – ”Ironical Sexism”
The Good Natured – ”Skeleton”
Urchins – ”Xylophobe”
Otto Knows – ”Next To Me”
Aiheesta muualla

Kuvia tai muita tiedostoja aiheesta Grum Wikimedia Commonsissa
HMS Bleasdale

| HMS Bleasdale |
| --- | --- |
 HMS Bleasdale

Aluksen vaiheet
Rakentaja:  Vickers Armstrong and Company, Barrow-in-Furness
Kölinlasku:  31. lokakuuta 1940
Laskettu vesille:  23. heinäkuuta 1941
Palveluskäyttöön:  16. huhtikuuta 1942
Loppuvaihe:  romutettu 1956
Tekniset tiedot
Uppouma:  1 070 t (standardi) 1 458 t (max)
Pituus:  85,3 m
Leveys:  10,16 m
Syväys:  3,51 m
Koneteho:  19 000 hv
Nopeus:  27 solmua (50 km/h)
Miehistöä:  168
Aseistus
Aseistus:  4 × QF 4" Mk XVI -tykkiä kaksiputkisina Mk XIX -asennuksina 4 × QF 2 naulan Mk VIII -tykkiä neliputkisena Mk VII -asennuksena 2 × Oerlikon 20 mm yksiputkisina P Mk III -asennuksina 2 × 21" (533 mm) torpedoputkea 4 × syvyyspomminheittintä ja 3 kiskoa, joihin 110 syvyyspommia
HMS Bleasdale (viirinumero L50) oli Britannian kuninkaallisen laivaston Hunt-luokan tyypin III saattuehävittäjä toisessa maailmansodassa.
Valmistus

Alus tilattiin 19. heinäkuuta 1940 työnumerolla J4283 vuoden 1940 hätäohjelmassa Vickers Armstrongilta Newcastlesta, missä köli laskettiin 31. lokakuuta. Alus laskettiin vesille 23. heinäkuuta 1941 ja valmistui 16. huhtikuuta 1942.
Joan Spillane

| Mitalit> Maa:   Yhdysvallat.Naisten uinti. Olympialaiset  | Mitalit> Maa:   Yhdysvallat.Naisten uinti. Olympialaiset  | Mitalit> Maa:   Yhdysvallat.Naisten uinti. Olympialaiset  | Maa:   Yhdysvallat> Naisten uinti. |
| --- | --- | --- | --- |
|  Kultaa | Rooma 1960 | 4 × 100 metrin vapaauintiviesti |  |
Joan Arlene Spillane (31. tammikuuta 1943 Glen Ridge, New Jersey, Yhdysvallat) on yhdysvaltalainen entinen uimari ja olympiavoittaja.
Spillane voitti vuoden 1960 kesäolympialaisissa 17-vuotiaana Roomassa olympiakultaa 4 × 100 metrin vapaauintiviestistä. Spillane on 180 senttimetriä pitkä ja painoi aktiiviurallaan 63 kilogrammaa.
Johann Aldringen

Johann Aldringen, 1591–1634.
Johann Aldringen, myös Aldringer, Altringer (1591–1634) oli saksalainen sotapäällikkö ja sotamarsalkka 30-vuotisessa sodassa. Hän taisteli ensin Johann Tillyn joukoissa ja tuli tämän kuoltua 1632 liigan joukkojen ylipäälliköksi. Hän taisteli yhdessä Albrecht von Wallensteinin kanssa Kustaa Aadolfia vastaan Nürnbergin luona ja seuraavina vuosina Baijerissa ja Schwabenissa Kustaa Hornia jaherttua Bernhardia vastaan. Hän kaatui 1634 Landshutissa jota kaupunkia oli saapunut puolustamaan.
Jerry Relph

Jerry Relph
Jerry Relph (4. syyskuuta 1944 Boston, Massachusetts – 18. joulukuuta 2020) oli yhdysvaltalainen republikaanipuolueen poliitikko, juristi ja pienyrittäjä.
Relph sai filosofian kandidaatin arvon Carleton Collegesta vuonna 1966 ja palveli Yhdysvaltain merijalkaväessä Vietnamin sodassa. Myöhemmin hän opiskeli oikeustiedettä William Mitchell College of Law'ssa ja sai juristinoikeudet. Relph valittiin nelivuotiskaudelle Minnesotan senaattiin vuonna 2016, mutta ei tullut uudelleen valituksi syksyllä 2020. Maaliskuussa 2020 hän toimi hätärahoituksen koronaviruspandemian vastaisiin toimiin Minnesotassa turvanneen puolueet yhdistäneen aloitteen pääkirjoittajana.
Relphin ensimmäinen vaimo kuoli vuonna 1999, mutta hän meni uusiin naimisiin. Hänellä oli kaksi lasta. Relphillä todettiin 13. marraskuuta 2020 koronavirustartunta, jonka takia hän joutui sairaalahoitoon. Hän kuoli 76-vuotiaana.
HMS Blencathra

| HMS Blencathra |
| --- | --- |

Aluksen vaiheet
Rakentaja:  Cammell Laird, Birkenhead
Kölinlasku:  11. marraskuuta 1939
Laskettu vesille:  6. elokuuta 1940
Palveluskäyttöön:  14. joulukuuta 1940
Loppuvaihe:  romutettu 1957
Tekniset tiedot
Uppouma:  1 050 t (standardi) 1 490 t (max)
Pituus:  85,34 m
Leveys:  9,62 m
Syväys:  2,51 m
Koneteho:  19 000 hv
Nopeus:  25,5 solmua (67 km/h)
Miehistöä:  164
Aseistus
Aseistus:  6 × QF 4" Mk XVI -tykkiä kaksiputkisina Mk XIX -asennuksina 2 × 20 mm ilmatorjuntatykkiä 2 × nelipiippuista Vickers .50" Mk III -ilmatorjuntakonekivääriä 6 × syvyyspomminheitintä
HMS Blencathra (viirinumero L24) oli Britannian kuninkaallisen laivaston Hunt-luokan tyypin I saattuehävittäjä toisessa maailmansodassa.
Valmistus

Alus tilattiin 4. syyskuuta 1939 vuoden 1939 hätäohjelmassa (engl.  1939 War Emergency Programme) Cammell Lairdilta Birkenheadistä, missä köli laskettiin 11. marraskuuta 1939 työnumerolla V1048. Alus laskettiin vesille 6. elokuuta 1940 ja valmistui 14. joulukuuta.
Nopeutettuina toteutettujen koeajojen päätyttyä alus siirrettiin laivastolle hyväksyttäväksi, jonka jälkeen se siirrettiin koulutettavaksi ja varustettavaksi.
Jeff Green (kilpa-autoilija)

Jeff Green
Jeff Green (s. 6. syyskuuta 1962, Owensboro, Kentucky, Yhdysvallat) on yhdysvaltalainen NASCAR-kuljettaja. Hän ajaa numerolla 43 NASCAR-sarjaa, ja hänen pääsponsorinsa on Cheerios. Green oli NASCAR Sprint cup seriesissä kuusitoista kertaa kymmenen parhaan joukossa, muttei voittanut kertaakaan. NASCAR Nationwide seriesissä Green jatkaa uraansa edelleen, ja on voittanut kilpailun kuusitoista kertaa, ja on ollut huikeat 127 kertaa kilpailun kymmenen parhaan joukossa.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
John C. O’Riordan

John C. O’Riordan (6. tammikuuta 1924 Effin – 22. marraskuuta 2016) oli Sierra Leonessa toiminut irlantilainen roomalaiskatolinen piispa. Hänet vihittiin spiritaanien papiksi 29. kesäkuuta 1952 ja nimitettiin Keneman hiippakunnan johtoon 4. kesäkuuta 1984. Piispaksi vihkiminen seurasi 2. joulukuuta. Pääkonsekraattorina toimi Joseph Henry Ganda, jota avustivat Michael Kpakala Francis ja Boniface Nyema Dalieh.
O’Riordan jäi eläkkeelle 26. huhtikuuta 2002.
Johan Åkerman

| Johan Åkerman |
| --- | --- |

Henkilötiedot
Syntynyt: 20. marraskuuta 1972 (ikä 51) Tukholma, Ruotsi
Kansalaisuus:   Ruotsi
Jääkiekkoilija
Lempinimi:  Åke
Pelipaikka:  oikea puolustaja
Maila:  right (oikea)
Pituus:  181 cm
Paino:  91 kg
Seura
Seura:  Kölner Haie
Sarja:  DEL
Pelinumero:  4
Pelaajaura
Pääsarjaura:  1991–
Aik. seurat:  Hammarby IF (SWE I-div.) AIK IF (Elitserien) Vallentuna BK (SWE I-div.) Vålerenga IF (NOR) Skellefteå AIK (Allsvenskan) HV71 (Elitserien) Lokomotiv Jaroslavl (KHL) HC Lugano (NLA) Kölner Haie (DEL) Linköpings HC (Elitserien)
| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Sveitsi 2009 | jääkiekko |  |
Johan Åkerman (s. 20. marraskuuta 1972 Tukholma, Ruotsi) on ruotsalainen jääkiekkoilija..
Åkerman voitti HockeyAllsvenskanin pistepörssin kaudella 2005–2006, vaikka hän on pelipaikaltaan puolustaja. Seuraavalla kaudella Åkerman voitti HV71:n sisäisen pistepörssin Elitserienissä, antaen samalla koko liigassa eniten maaliin johtaneita syöttöjä. Vuonna 2008 hän oli voittamassa Ruotsin mestaruutta HV71:ssä.
Kaudelle 2008–2009 Åkerman siirtyi Venäjälle Lokomotiv Jaroslavliin ja uuteen KHL-liigaan. Kaudella 2009–2010 hän pelasi NLA:n HC Luganossa ja seuraavalla kaudella DEL-liigan Kölner Haiessa. Åkerman palasi Ruotsiin kaudeksi 2011–2012, kun hän teki sopimuksen Linköpingin kanssa. Hänet hankittiin erityisesti parantamaan joukkueen ylivoimapeliä. Kausi alkoi kuitenkin huonosti, ja tammikuussa Linköping erotti Åkermanin, joka oli jäämässä ylimääräiseksi pelaajaksi. Hän ehti pelata 36 ottelua ja tehdä niissä 10 pistettä. Åkermanin tehotilasto (-13) oli joukkueen huonoin. Hän ehti olla ilman joukkuetta noin viikon, kun hän teki sopimuksen Kölner Haieen.
Åkerman teki ensiesiintymisen Ruotsin maajoukkueessa 34-vuotiaana vuoden 2007 maailmanmestaruuskilpailuissa.
Jaska Filppula

Jaska Filppula
Jaska Filppula (s. 1965) on suomalainen kirjailija. Hän on kotoisin Ilmajoen Koskenkorvalta. Hän on asunut muun muassa Turussa, Helsingissä ja Espanjassa. Nykyään hän on asettunut Valkeakoskelle perheensä kanssa. Filppulan menneisyyteen kuuluvat myös 1980-luvulla vaikuttanut post-punk-yhtye Hiljaa sekä 1990-luvun lopulla pari levyäkin julkaissut The Sternosnake.
Filppula on opiskellut Turun yliopistossa ja valmistunut filosofian maisteriksi vuonna 1999.
Teoksia

Chicago, 1959 (2002, WSOY)
Virginia City, 1965 (2005, WSOY)
Kauniita ilmoja (2006, WSOY)
Me ei oltu valtaosaa (2009, Like)
Vieraslista  (2012, Like)
Aiheesta muualla

Jaska Filppula Like-kustantamon sivustolla (Arkistoitu – Internet Archive)
Jeff Halpern

| Jeff Halpern |
| --- | --- |

Henkilötiedot
Syntynyt: 3. toukokuuta 1976 (ikä 48) Potomac, Maryland
Kansalaisuus:   Yhdysvallat
Jääkiekkoilija
Lempinimi:  Halpie
Pelipaikka:  keskushyökkääjä
Maila:  oikea
Pituus:  183 cm
Paino:  90 kg
Pelaajaura
Pääsarjaura:  1999–2014
Aik. seurat:  Washington Capitals Dallas Stars Tampa Bay Lightning Los Angeles Kings New York Rangers Montreal Canadiens   TPS (SM-Liiga) Phoenix Coyotes
Jeff Halpern (s. 3. toukokuuta 1976 Potomac, Maryland, Yhdysvallat) on yhdysvaltalainen entinen jääkiekkohyökkääjä, joka pelasi urallaan yli 900 NHL-ottelua. Tällä hetkellä Halpern on ilman pelaajasopimusta.
Halpern on kahdensuunnan keskushyökääjä, joka osaa pelata myös röyhkeästi. Hän on joukkuepelaaja, joka hoitaa kunnialla puolustuksensa ja kehittyy koko ajan kiekollisessa pelissä. Halpernin rannelaukaus on tarkka ja nopea, ja aloittajana mies on hiukan yli keskitason [lähde? ]. Halpern pelaa sekä yli- että alivoimaa.
Halpern on uskonnoltaan juutalainen ja kuuluukin Greater Washington (D.C.) Jewish Sports Hall of Fame'iin.[lähde? ]
Ura

Halpern kasvoi kovana Washington Capitals -fanina, ja hän myös pelasi Washington Capitalsin juniorijoukkueessa. Halpern on ensimmäinen Yhdysvaltojen pääkaupunkiseudulla kiekkotaitonsa saanut NHL-pelaaja. Hän pelasi neljä kautta Princetonin yliopistojoukkueessa ennen kuin siirtyi NHL:ään varaamattomana pelaajana Capitalsin riveihin vuonna 1999. Halpern yllätti kaikki tekemällä kahdella ensimmäisellä kaudellaan 39 maalia ja yli 70 pistettä. Hän oli lähinnä kolmos- neloskentän puurtaja. Halpern teki oman ennätyksensä kaudella 2003–2004, koska sai pelaajakauppojen takia paljon peliaikaa myös ylivoimalla. Työsulun 2004–2005 aikana hän pelasi Sveitsissä kahdessa eri seurassa (HC Ajoie ja Kloten Flyers).
Halpern myytiin kauden 2006–2007 lopussa Tampa Bay Lightningiin, jossa hän pelasi kolme kautta, kunnes myytiin jälleen kauden loppupuolella Los Angeles Kingsiin kaudella 2009–2010.
Syyskuussa 2010 Halpern teki yksivuotisen sopimuksen Montreal Canadiensin kanssa.
1. heinäkuuta 2011 Halpern siirtyi takaisin Washington Capitalsiin. Työsulkukauden 2012–2013 hän aloitti New York Rangersissa, josta siirtyi maaliskuussa 2013 jälleen Montreal Canadiensiin.
16. syyskuuta 2013 Halpern kirjoitti sopimuksen Turun Palloseuraan alustavasti 12. lokakuuta asti ulottuvalla sopimuksella. Sopimuksessa oli NHL-pykälä, jota hyödyntäen Halpern siirtyi kahdeksan ottelun jälkeen Phoenix Coyotesiin. Kahdeksassa SM-liigaottelussa Halpern teki neljä maalia. Loppukauden hän pelasi Phoenixissa.
Halpern on edustanut Yhdysvaltoja viisissä MM-kisoissa (2000, 2001, 2004, 2005 ja 2008) ja kerran maailmancupissa (2004).
Jaska-veturi

Jaska-veturi
Jaska-veturi (engl. James the Red Engine) on kuvitteellinen punainen höyryveturi pastori Wilbert Awdryn ja hänen poikansa luomassa The Railway Series -kirjasarjassa. Se esiintyy myös Tuomas Veturi -televisiosarjassa. Jaska haluaa olla puhdas ja on ylpeä veturi.[lähde? ]
Hahmon ääninäyttelijät > Alkuperäiset äänet

Susan Roman (Thomas and the Magic Railroad)
Keith Wickham (Raiteiden sankari -elokuvasta alkaen sarjan 20. kaudelle asti)
Rob Rackstraw (Journey Beyond Sodor -elokuvasta alkaen)
Hahmon ääninäyttelijät > Suomenkieliset äänet

Petri Hanttu (Raiteiden sankari -elokuvasta alkaen)
Jerry O’Connell

| Jerry O’Connell |
| --- | --- |
 Jerry O’Connell vuonna 2013.
Henkilötiedot
Koko nimi:  Michael Jeremiah O’Connell
Syntynyt: 17. helmikuuta 1974 (ikä 50)  New York, New York
Ammatti:  näyttelijä
Puoliso:  Rebecca Romijn (2007–)
Näyttelijä
Aktiivisena:  1986–
Merkittävät roolit:  Quinn Mallory (Sliders) Vern Tessio (Stand by me - viimeinen kesä)
Aiheesta muualla
IMDb 
Elonet
Michael Jeremiah ”Jerry” O’Connell (s. 17. helmikuuta 1974 New York, New York) on yhdysvaltalainen näyttelijä, jonka tunnetuin rooli oli televisiosarjassa Sliders. Lisäksi hän on näytellyt elokuvissa Stand by Me – viimeinen kesä, Kangaroo Jack, "Tomcats",  Obsessed sekä toisessa televisiosarjassa Yli synkän virran. O’Connell on tehnyt myös äänirooleja animaatioihin ja toimi muun muassa kahden jakson verran Nightwingin äänenä Batmanin animaatiosarjassa, sekä yhden jakson verran Kapteeni Marvelin äänenä Justice League Unlimitedissa.
O’Connell on naimisissa näyttelijätär Rebecca Romijnin kanssa.
Jeff Goode

Jeff Goode on yhdysvaltalainen  näytelmäkirjailija ja televisiokäsikirjoittaja, joka on tehnyt useita näytelmiä teattereihin 1980-luvulta lähtien. Lisäksi hän loi televisiosarjat Undressed ja Jake Long – amerikkalainen lohikäärme. Hän myös käsikirjoitti jaksoja Duck Dodgersiin.
Aiheesta muualla

Jeff Goode Internet Movie Databasessa. (englanniksi)
Jake Long – amerikkalainen lohikäärme
| --- | --- |
Hahmot::  Jake Long | Luong Lao Shi | Huntsgirl | Fu-koira | Huntsman | Haley Long
Luettelot::  Luettelo muista hahmoista
Tuotantokaudet::  1. tuotantokausi | 2. tuotantokausi
Videopelit::  Attack of the Dark Dragon | Rise of the Huntsclan!
Jim Rigsby

Jim Rigsby (6. kesäkuuta 1923 – 31. elokuuta 1952) oli yhdysvaltalainen moottoriurheilija. Hän osallistui vuoden 1952 Indianapolis 500 -kilpailuun. Hän pääsi kilpailussa 12. sijalle.
Rigsby kuoli Sprint car -kilpailussa Daytonissa Ohiossa sattuneessa kolarissa.